རྟེན་འབྲེལ་གྱི་ཞལ་གདམས་དངུལ་དཀར་མེ་ལོང་ཞེས་བྱ་བ་
རྗེ་རྒོད་ཚང་པས་མཛད་པ་བཞུགས་སོ། །
ཨོཾ་སྭ་སྟི། སྒྲིབ་གཉིས་བྲལ་བ་ཆོས་སྐུའི་མཁའ་དབྱིངས་ལས།
ས། །འགྲོ་དྲུག་སེམས་ཅན་མུན་པ་སེ
།མཁྱེན་པ་
གཉིས་ཀྱི་ཉི་ཟླ་འགྲིབ་མེད་ཀྱིས། །འགྲོ་དྲུག་སེམས་ཅན་མུན་པ་སེལ་མཛད་པ། །ཐམས་
ཅད་མཁྱེན་པ་ཆོས་རྗེའི་ཞབས་ལ་འདུད། །
ཆོས་རྗེ་རིན་པོ་ཆེའི་ཞལ་ནས། རྟེན་འབྲེལ་འདི་རྣམས་ཐམས་ཅད་སྣང་བ་ཐམས་ཅད་
རང་གི་སེམས་སྤྲོས་པ་ཐམས་ཅད་དང་བྲལ་བ། ནམ་མཁའི་དཀྱིལ་འཁོར་ལྟ་བུར་རྟོགས་
ནས་སྣང་བ་ཐམས་ཅད་རྟེན་འབྲེལ་དུ་འཆར་བར་བྱེད་པའི་ཐབས་ཡིན། དེ་ལ་སངས་རྒྱས་
རབས་བདུན་གྱིས་རྟེན་འབྲེལ་གྱི་ས་བོན་ཕྱེ་བ་ཡིན། དེ་ཡང་སྣང་སྲིད་ཀྱི་ཆོས་ཐམས་ཅད་
ཚིག་རྡོག་བདུན་པོ་འདིར་བསྡུས་ནས། ཆོས་རྗེ་འགྲོ་མགོན་གྱིས་གསུངས་པ་ཡིན་གསུང་།
དེ་ལ་རྗེ་ཐམས་ཅད་མཁྱེན་པ་ལ་ཕྱག་འཚལ་ལོ། །ཅེས་པ་འདི་མཆོད་པར་བརྗོད་པ་ཡིན། །
སངས་རྒྱས་རབས་བདུན་གྱི་རྟེན་འབྲེལ་ལ། ཞེས་པ་འདི་བཤད་པར་དམ་བཅའ་བ་ཡིན་
གསུང་༑
དེ་ལ་སྔོན་གྱི་སངས་རྒྱས་རབས་བདུན་གྱིས་ཀྱང་འདི་ལྟར་བསྒོམས་པས་རྟེན་
འབྲེལ་ཤར། མ་འོངས་པའི་སངས་རྒྱས་ཀྱིས་ཀྱང་འདི་ལྟར་བསྒོམས་པས་རྟེན་འབྲེལ་
འཆར༑ གྱི་སངས་རྒྱས་ཀྱིས་ཀྱང་འདི་ལྟར་བསྒོམས་པས་རྟེན་འབྲེལ་ཤར་བ་ཡིན་
གསུངས༑ དེ་ཡང་སངས་རྒྱས་རབས་བདུན་གྱི་རྟེན་འབྲེལ་ལ། ཟླ་བ་བདུན་བར་མ་ཆད་
པར་བསྒོམས་ན་རྟེན་འབྲེལ་སྣ་ཁ་གཅིག་འཆར་གསུང༌། དེ་ལ་ངོ་སྤྲོད་གཉིས་ལ། འཁོར་
བར་འཁྱམས་པའི་རྒྱུ་མཚན་དང༌། སངས་རྒྱ་བའི་རྒྱུ་མཚན་གཉིས་ལས། དང་པོ་ནི་སྔར་
ཕྱིན་པའི་ཡུལ་ལ་སོགས་པར་གྱུ་གྱུ་བཏང་། འཁོར་བར་འཁྱམས་པའི་རྒྱུ་མཚན་དེ་ཀ་ཡིན།
སངས་རྒྱ་བའི་རྒྱུ་མཚན་འགྱུ་བྱེད་ཀྱི་རྣམ་པར་རྟོག་པ་དེ་སྐྱེ་འགག་གནས་གསུམ་དང་བྲལ་བར་
266

རྟོགས༑ མྱ་ངན་ལས་འདའ་བའི་རྒྱུ་མཚན་དེ་ཀ་ཡིན། དེ་ལྟར་བཟུང་འཛིན་རྒྱུད་མར་གྱུ་གྱུ་
བ་དེ་འཁོར་བ་ཡིན་པས། དྲན་པས་བཟུང་བས་འཛིན་མེད་ཟང་ཐལ་དུ་སོང་བ་དེ་མྱ་ངན་ལས
འདས་པའི་རྟེན་འབྲེལ་ཡིན་ཏེ། དེཀ་ལ་མྱ་ངན་ལས་འདས་པ་གློ་བུར་དུ་བྱུང་བ་ཟེར་བ་ཡིན
གསུངས༑
དེ་ཕྲ་བར་བཏང་ན་འཁོར་བར་འཁྱམ་པའི་རྒྱུ་མཚན་སེམས་མ་འགགས་པས་
འཁོར་བར་འཁྱམས། སངས་རྒྱ་བའི་རྒྱུ་མཚན་འགག་མེད་ཀྱི་ངོ་བོ་མ་སྐྱེས་པས་སངས་རྒྱ་བ་
ཡིན་གསུངས་སོ། །དེ་ལ་འཁོར་བར་འཁྱམས་པའི་རྒྱུ་མ་རིག་པ། རྐྱེན་ལས་དང་ཉོན་
མོངས་པ། འབྲས་བུ་ཁམས་གསུམ་དུ་འཁོར་ཞིང་རིགས་དྲུག་ཏུ་འཁྱམས། དེ་ལ་དུས་
ནམ་མ་རིག་ན་བར་དོ་ཐོག་མར་མ་རིག
།གང་མ་རིག་ན་བར་དོ་ཐོག་མ་དེར་སྡིག་པོ་ཆེ་ལ་
ཡང་ཆོས་ཀྱི་དབྱིངས་སྤྲོས་པ་ཐམས་ཅད་དང་བྲལ་བ་གཅིག་ལག་པ་བརྐྱང་སྐུམ་བར་ཙམ་རེ་
འཆར་ཏེ། དེ་ངོ་མ་ཤེས་པས་གང་མ་རིག་ན་རང་གིས་མ་རིག
།ཚུལ་ཇི་ལྟར་མ་རིག་ན།
མུན་པ་ལ་གཟུགས་བསྟན་པར་མ་རིག །མ་རིག་པའི་རྐྱེན་གྱིས་འདུ་བྱེད་བྱུང་སྟེ། དེ་ཡང་
གང་གིས་འདུ་བྱས་ན་རླུང་གིས་འདུ་བྱས་ཏེ། འཛིན་པ་ཕྲ་མོ་གཅིག་འགྱུ་བྱུང་བ་དེ་ལ་རླུང་
ཟེར༑ རླུང་ཡང་ལས་ཀྱི་རླུང་ཟེར། གང་དུ་འདུ་བྱས་ན་ཁམས་གསུམ་དུ་འདུ་བྱས། ཇི་
ལྟར་འདུ་བྱས་ན་སྒྱུ་མའི་སྐྱེས་བུ་ལྟར་མི་བདེན་པ་ལ་བདེན་པར་འདུ་བྱས། འདུ་བྱེད་ཀྱི་རྐྱེན་
རྣམ་པར་ཤེས་པ།ྃ རྣམ་པ་ཡུལ་ལ་འཛིན་པ་ཤེས་པའོ། །རྣམ་པར་ཤེས་པའི་རྐྱེན་གྱིས་མིང་
མིང་ལ་མིང་བཞིའི་ཕུང་པོ་གནས་འགྱུར། དེ་ལ་གཟུགས་ཀྱི་ཕུང་པོ།
དང་གཟུགས།
ཚོར་བའི་ཕུང་པོ། འདུ་ཤེས་ཀྱི་ཕུང་པོ། འདུ་བྱེད་ཀྱི་ཕུང་པོ་དང་བཞིའོ། །གཟུགས་ལ་
མངོན་པ་མཛོད་ནས། སྔོན་འབྱུང་སྲིད་པའི་ཤ་གཟུགས་ཅན། །དབང་པོ་ཀུན་ཚང་ཐོགས་
མེད་རྒྱུ།
།ལས་ཀྱི་རྫུ་འཕྲུལ་ཤུགས་དང་ལྡན། །རིགས་མཐུན་ལྷ་མིག་དག་པས་
མཐོང་༑ །ཅེས་པས་བར་དོར་ཞག་ཕྱེད་དང་བཞི་ཚུན་ཆད་སྔར་གྱི་ལུས། ཕྱེད་དང་བཞི་ཕན་
ཆད་ཕྱི་མ་གར་སྐྱེའི་ལུས། དབང་པོ་ཚང་སྟེ་མིག་དང་རྣ་བ་ལ་སོགས་པས་གཟུགས་དང་སྒྲ་
ལ་སོགས་པ་འཛིན། ཐོགས་པ་མེད་དེ་ཆོས་ཀྱི་དབྱིངས་དང་མའི་མངལ་མིན་པ་ལ་མི་ཐོགས།
མའི་མངལ་ལ་ལས་ཀྱིས་ཐོགས། ཆོས་ཀྱི་དབྱིངས་ལ་མ་རིག་པས་ཐོགས་གསུང་། ལས་
267

ཀྱི་རྫུ་འཕྲུལ་ནི་སྒྲིབ་པ་མ་ཡིན་ཏེ། སྟོང་གསུམ་དར་རེ་ལ་བསྐོར་ནུས་སོ། །རིགས་མཐུན་
ལྷ་མིག་དག་པས་མཐོང་། ཟས་སུདྲི་ཟ་ལས་སུ་གསོན་པོའི་ཅི་བྱེད་ལད་མོ་བྱེད། ཚེ་མཐར་
ཐུག་ན་ཞག་བདུན་ཐུབ།
ཆགས་སྡང་ནམ་སྐྱེས་པ་དང་བརྒྱལ་འགྲོ། དེ་ལ་ཤི་བ་ཟེར་
གསུངས༑ དགེ་བ་སྤྱོད་པ་རྣམས་ཁ་དོག་དཀར་པོ། །ཁ་གྱེན་ལ་བལྟས་ནས་མཐོ་རིས་སུ་
འགྲོ༑ །མི་དགེ་བ་སྤྱོད་པ་རྣམས་ཁ་དོག་ནག་པོ། ཁ་ཐུར་དུ་བལྟས་ནས་ངན་སོང་དུ་འགྲོ།
མིར་སྐྱེ་བ་རྣམས་ཁ་དོག་ཁྲ་བོ་ཐད་ཀར་བལྟ་གསུངས། མིང་དང་གཟུགས་ཀྱི་རྐྱེན་གྱིས་སྐྱེ་
མཆེད་དྲུག་ནི། དབང་པོ་ཚང་བས་རེག་པ་དབང་པོ་ཡུལ་དང་འཕྲད། ཚོར་བ་བདེ་སྡུག་
བཏང་སྙོམས་གསུམ་ཉམས་སུ་མྱོང་། སྲེད་པ་ཕ་མ་སྦྱོར་བ་བྱེད་པ་ལ་མིག་སེར་དང་ཞེ་སྡང་
ཅད་པ་ལ་མག་སར་ད་
སྐྱེས་པས་ལེན་པས་ལུས་ལེན་པ་སྟེ། མངལ་དུ་ཞུགས། དེར་སྲིད་པ་ཆགས་སྟེ། མེར་
མེར་པོ་དང༌། ནུར་ནུར་པོ་དང་། ཏར་ཏར་པོ་དང་། གོར་གོར་བོ་དང༌། ཁྱབ་འཇུག་
ཉ་དང༌། རུས་སྦལ་གྱི་རྣམ་པ་ལ་སོགས་པ་ཞག་བདུན་བདུན་གྱིས་འགྱུར་ནས། ཟླ་བ་
དགུའམ་བཅུ་ན་སྐྱེ་བས་སྐྱེ་བ་འབྱུང་། ལ་ལ་རྒས་ནས་འཆི། ལ་ལ་མ་རྒས་པར་འཆི་བས་
དེ་གཉིས་གཅིག་ཏུ་སྡེབས་པས་རྒ་ཤི་འབྱུང་སྟེ། རྟེན་འབྲེལ་བཅུ་གཉིས་ཟོ་ཆུའི་འཁྲུལ་འཁོར་
བཞིན་དུ་བྱུང་ནས་ཁམས་གསུམ་དུ་འཁོར་ཞིང༌།
།རིགས་དྲུག་ཏུ་འཁྱམས་པས་མ་དག་པ་
འཁོར་བའི་རྟེན་འབྲེལ་ཞེས་བྱའོ། །སངས་རྒྱ་བའི་རྒྱུ་མཚན་ནི། རྒྱུ་མི་ལུས་རིན་པོ་ཆེ།
རྐྱེན་བླ་མ་དམ་པའི་གདམས་ངག་གིས་སེམས་ངོ་ཤེས་ནས་སངས་རྒྱས་ཏེ། ཕ་རོལ་ཏུ་ཕྱིན་པ་
བཅུའམ༑ སྟོང་པ་ཉིད་བཅོ་བརྒྱད་ལ་སོགས་པར་སྦྱར་གསུངས་པས། སེམས་སྐྱེ་བ་མེད་
པར་རྟོགས་པའི་དུས་དེར་དགའ་བ་ཁྱད་པར་ཅན་སྐྱེ་བས་ས་དང་པོར་རབ་ཏུ་དགའ་བ།
བདག་ཏུ་འཛིན་པ་བློས་ཐོངས་པས་སྦྱིན་པའི་ཕ་རོལ་ཏུ་ཕྱིན་པ་རྫོགས།
ཉོན་མོངས་པ་དང་
རྣམ་རྟོག་གི་དྲི་མ་མེད་པས། གཉིས་པ་དྲི་མ་མེད་པ་ཞེས་བྱ། ཉེས་ལྟུང་གིས་མ་གོས་པས་
ཚུལ་ཁྲིམས་ཀྱི་ཕ་རོལ་ཏུ་ཕྱིན་པ་རྫོགས། ཆོས་ཉིད་དེ་ལ་སྒྲིབ་གཡོགས་མེད་པར་འོད་
གསལ་བས། གསུམ་པ་འོད་བྱེད་པའི་ས་ཞེས་བྱ། མི་སྐྱེ་བའི་ཆོས་ལ་བཟོད་པ་ཐོབ་པས།
བཟོད་པའི་ཕ་རོལ་ཏུ་ཕྱིན་པའོ། །སངས་རྒྱས་ཀྱི་ཡོན་ཏན་གོང་ནས་གོང་དུ་འབྱུང་བས།
268

བཞི་པ་འོད་འཕྲོ་བ། རྩོལ་བ་མེད་པའི་བརྩོན་འགྲུས་ཀྱི་ཕ་རོལ་ཏུ་ཕྱིན་པའོ། །རྟོགས་པའི་
དོན་དེས་བག་ཆགས་སྦྱང་དཀའ་བ་རྣམས་འབྱོངས་པས། ལྔ་པ་སྦྱང་དཀའ་བ་ཞེས་བྱ།
ཏིང་ངེ་འཛིན་ལ་རྒྱུན་ཏུ་གནས་པས་བསམ་གཏན་གྱི་ཕ་རོལ་ཏུ་ཕྱིན་པའོ། །སྐྱེ་བ་མེད་པའི་དོན་
ཤེས་རབ་ཀྱི་ཕ་རོལ་ཏུ་ཕྱིན་པའོ། །དེ་ལྟར་རྟོགས་པས་འཁོར་བ་ལས་རིང་དུ་སོང་བའི་ས་
དེ་རང་གི་རིག་པའི་ཡེ་ཤེས་ཀྱིས་མངོན་དུ་གྱུར་པའོ།
།ཆོས་ཉིད་མངོན་སུམ་དུ་བྱེད་པས་
ཞེས་བྱའོ། །དམིགས་མེད་ཀྱི་ཐུགས་རྗེ་སྐྱེ་བས་ཐབས་ཀྱི་ཕ་རོལ་ཏུ་ཕྱིན་པའོ། །དུས་དེ་ཙ་
ན་རང་དོན་གྱི་རྟོག་པས་མི་གཡོ་བའི་ས་ཞེས་བྱ།
སྤང་བྱ་མི་མཐུན་པའི་རྐྱེན་གྱིས་མི་རྫི་བས་
སྟོབས་ཀྱི་ཕ་རོལ་ཏུ་ཕྱིན་པའོ། །སྒོམ་བྱུང་གི་ཤེས་རབ་ཕུན་སུམ་ཚོགས་པས། དགུ་པ་
ལེགས་པའི་བློ་གྲོས་སྨོན་ལམ་ཇི་ལྟར་བཏབ་པ་བཞིན་དུ་འགྲུབ་པས་སྨོན་ལམ་གྱི་ཕ་རོལ་ཏུ་ཕྱིན་
པའོ།། སངས་རྒྱས་ཀྱི་ཆེ་བའི་ཡོན་ཏན་སྤྲིན་བཞིན་དུ་འཁྲིགས་པས། བཅུ་པ་ཆོས་ཀྱི་སྤྲིན་
ཞེས་བྱ། ཇི་ལྟ་བ་དང་ཇི་སྙེད་པ་མཁྱེན་པ་མངའ་བས་ཡེ་ཤེས་ཀྱི་ཕ་རོལ་ཏུ་ཕྱིན་པའོ། །
མཉམ་རྗེས་གཉིས་པོ་འདྲེས་པའི་འོད་ཀྱིས་ཉོན་མོངས་པ་ཤེས་བྱའི་སྒྲིབ་པའི་མུན་པ་བསལ་ནས
སྣང་བ་ཐམས་ཅད་ཆོས་སྐུར་འཆར་བ་ནི།
བཅུ་གཅིག་ཀུན་ཏུ་འོད་ཅེས་བྱ་སྟེ་སངས་རྒྱས་
པའོ༑ །དེ་ནས་འགྲོ་དོན་བྱས་ཀྱང་འཁོར་བའི་སྐྱོན་གྱིས་མི་གོས་པས། བཅུ་གཉིས་མ་
ཆགས་པདྨའི་སྤྱན་ཞེས་བྱ། བདག་གཞན་དོན་གཉིས་འགྲུབ་པས་བཅུ་གསུམ་འཁོར་ལོ་
རྩེགས་ཆེན་པ་ཞེས་བྱ། ཡིད་ལ་མི་བྱེད་བློ་ལས་འདས་པས་བཅུ་བཞི་བདེ་བ་ཆེན་པོའི་ས་ཞེས་
བྱའོ༑
།སེམས་རིག་རིག་ཏུར་ཏུར་པོ་འདི་ཉིད་སྟོང་པར་རྟོགས་པས་ན་སྟོང་པ་ཉིད་ཅེས་
བྱ༑ །ཚོགས་དྲུག་གི་ཡུལ་སྟོང་པར་རྟོགས་པས་ཕྱི་སྟོང་པ་ཉིད་ཅེས་བྱ། ཕྱི་ནང་གཉིས་སུ་
མ་གྲུབ་པས་ཕྱི་ནང་སྟོང་པ་ཉིད། སྟོང་པ་ཉིད་ཙམ་དུ་འཛིན་པ་ཡང་མ་གྲུབ་བས་སྟོང་པ་ཉིད་
སྟོང་པ་ཉིད། འབྱུང་བ་བཞིན་སྟོང་པར་རྟོགས་པས་ཆེན་པོ་སྟོང་པ་ཉིད། དེ་ཐམས་ཅད་
བློའི་ཡུལ་ལས་འདས་པས་དོན་དམ་པ་སྟོང་པ་ཉིད་ཅེས་བྱ། སྐྱེ་འཇིག་དང་བཅས་པའི་ཆོས་
ཐམས་ཅད་སྟོང་པར་རྟོགས་པས་འདུས་བྱས་སྟོང་པ་ཉིད་ཅེས་བྱ། སྐྱེ་འཇིག་མེད་པའི་ཆོས་
ཐམས་ཅད་སྟོང་པར་རྟོགས་པས་འདུས་མ་བྱས་སྟོང་པ་ཉིད་ཅེས་བྱ། རྟག་པར་འཛིན་པ་དང་
269

ཆད་པར་འཛིན་པ་སྟོང་པར་རྟོགས་པས་མཐའ་ལས་འདས་པའི་སྟོང་པ་ཉིད་ཅེས་བྱ། འདས་
མ་འོངས་ད་ལྟར་གསུམ་སྟོང་པར་རྟོགས་པས་ཐོག་མཐའ་མེད་པའི་སྟོང་པ་ཉིད་ཅེས་བྱ།
སྤང་
བྱ་དང་གཉེན་པོ་བླང་དོར་མེད་པར་རྟོགས་པས་དོར་བ་མེད་པའི་སྟོང་པ་ཉིད་ཅེས་བྱ། ཆོས་དེ་
ཐམས་ཅད་བྱས་པའི་སྟོང་པ་ཉིད། བརྟགས་པའི་སྟོང་པ་ཉིད། རང་བཞིན་གྱིས་སྟོང་པས་
ན་རང་བཞིན་སྟོང་པ་ཉིད་དང༌། སྣང་སྲིད་ཀྱི་ཆོས་གདོད་མ་ནས་སྟོང་པས་ན་ཆོས་ཐམས་ཅད་
སྟོང་པ་ཉིད་ཅེས་བྱ། ཆོས་ཐམས་ཅད་རང་རང་གིས་སྟོང་པས་ན་རང་གི་མཚན་ཉིད་སྟོང་པ་
ཉིད་ཅེས་བྱ། དམིགས་གཏད་དང་བྲལ་བས་ན་མི་དམིགས་པ་སྟོང་པ་ཉིད་ཅེས་དངོས་པོའི་
ཆོས་རྡུལ་ཕྲ་རབ་ཙམ་དུ་ཡང་མ་གྲུབ་པས་དངོས་པོ་མེད་པ་སྟོང་པ་ཉིད། ཆོས་ཐམས་ཅད་ངོ་
བོ་ཉིད་ཀྱི་བསམ་བརྗོད་ཀྱི་ཡུལ་ལས་འདས་པས་ངོ་བོ་ཉིད་སྟོང་པ་ཉིད་ཅེས། བློ་ཟད་ཆོས་ཟད་
བསམ་བརྗོད་ཀྱི་ཡུལ་ལས་འདས་པས་དངོས་པོ་མེད་པའི་ངོ་བོ་ཉིད་སྟོང་པ་ཉིད་ཅེས་བྱ་སྟེ་མཐར་
ཕྱིན་པའི་ལམ་ཡིན། དེ་ཡང་སྟོང་པ་ཉིད་བཅོ་བརྒྱད་པོ་དེ་རྣམས་བརྟགས་པའི་སྟོང་པ་ཞེས་བྱ།
རྣམ་གྲངས་ཀྱི་སྟོང་པ་ཞེས་བྱ་སྟེ། དོན་ལ་དམིགས་པ་མེད་པ། བློ་ལས་འདས་པ།
བསམ་བརྗོད་དང་བྲལ་བ་ཞིག་ཡིན་གསུངས་སོ།
།ངོ་སྤྲོད་གཉིས་རྫོགས་སོ། །་ྗ།།
།།དབྱེ་བ་གསུམ་ལ། བསླབས་ནས་ཤེས་པའི་རྟེན་འབྲེལ། མ་བསླབ་པར་
ཤེས་པའི་རྟེན་འབྲེལ། བསྒོམས་ནས་ཤེས་པའི་རྟེན་འབྲེལ་དང་གསུམ་ལས། དང་པོ་ནི་
ཤེས་བྱའི་དཀྱིལ་འཁོར་ལ་བསླབ་ནས་ཤེས་པ་ལ་མཐའ་དག་སློབ་པ་སྟེ། རིག་པའི་གནས་ལྔ་
ལ་སོགས་པ་མཐའ་དག་སློབ་པའོ། །དེ་ཡང་འོ་ན་བསྒོམ་བཏང་ནས་སློབ་བམ་ཞེས་ན་མ་ཡིན་
ཏེ༑ ད་ལྟ་ཐམས་ཅད་ལ་ས་བོན་བཏབ་པས། ཕྱིས་བསྒོམ་ཙ་ན་ཐམས་ཅད་བཀྲ་ལམ་མེར་
ཤེས་འོང་བ་ཡིན། དེ་ལ་ད་ལྟ་རིག་པའི་གནས་ལྔ་མཁྱེན་པ་ཐམས་ཅད་ལ་ངོ་མཚར་ཆེ་བ་
བསྒོམ་ཞིང་བདག་གིས་ཀྱང་རིག་པའི་གནས་ལྔ་ཤེས་པར་གྱུར་ཅིག
ཅེས་སྨོན་ལམ་བཏབ།
དེ་ཡང་རང་རེ་བསྡད་པའི་གནས་དེ་ཡང་ཇི་འདྲ་བ་ཞིག་འདུག་དྲིར་བྱུང་ན། བདེ་ཆེན་སྟེང་ལྟ་
བུ་ལ་སྦྱར་ན་ལུང་པའི་ཕུ་ཅི་འདྲ་བ་ཞིག་འདུག །མདའ་ཅི་འདྲ་བ་ཞིག་འདུག །སྔོ་སྣ་ཤིང་
སྣ་ཇི་འདྲ་བ་ཞིག་འདུག་འདྲིར་བྱུང་ན། ནག་སུབ་བེ་བ་ཞིག་འདུག་སྟེ་ཡིད་ལ་མ་ཟིན་མི་ཟེར་
270

བར་ལུང་པའི་ཕུ་འདི་འདྲ་བ་ཞིག་འདུག །མདའ་ཡངས་དོག་སྔོ་སྣ་ཤིང་སྣ་འདི་འདྲ་བ་ཞིག་
འདུག་བྱ་བ་ཡིད་ལ་བཟུང་ནས་ཤེས་པར་བྱས་ན་ཐམས་ཅད་མཁྱེན་པའི་རྟེན་འབྲེལ་དུ་འགྲོ་བ་
ཡིན་གསུང༌། དེ་ཡང་མགར་བའི་ཁྱིམ་ལྟ་བུར་ཕྱིན་ན་ཡང་ཐོ་བ་ནས་བཟུང་སྟེ་བཟོའི་རིགས་
ཤེས་པར་གྱུར་ཅིག་བྱ། དེ་བཞིན་དུ་གཞུ་མཁན་དང་མདའ་མཁན་གྱི་ཁྱིམ་དུ་ཕྱིན་ན་ཡང་།
དེའི་ལག་ཆ་ནས་བཟུང་སྟེ་ཐམས་ཅད་མཁྱེན་པའི་སྨོན་ལམ་གདབ། ཐ་ན་བུད་མེད་ཐགས་
འཐག་པ་གཅིག་མཐོང་ཡང་འཐག་ཤེས་པར་སྨོན་ལམ་གདབ། དེས་ཀྱང་ཐམས་ཅད་མཁྱེན་
པའི་ས་བོན་དུ་འགྲོ་བ་ཡིན་གསུང༌། དོན་རིག་པ། སྒོམ་ཆེན་པོའི་བསྒོམ་རང་ཡིན་ཏེ།
ཆོས་ཉིད་རྟོགས་པས་དོན་གྱི་མཆོག་ཅེས་བྱ་བ་ཡིན་གསུང་། མ་བསླབས་པར་ཤེས་པའི་རྟེན་
འབྲེལ་ནི། དུག་ལྔ་ཡིན་ཏེ་དེས་གཙོ་བྱས་པའི་འཁོར་བའི་ཆོས་མཐའ་དག་མི་སློབ། ཉོན་
མོངས་པ་དུག་ལྔ་པོ་སྐྱེ་བའི་དུས་སུ་ངོ་སྤྲོད་གཉིས་བསྒོམ་པ་ཡིན་ཏེ།
འབྲེལ་འདི་མི་སློབ་པ་ཡིན།
མ་བསླབས་པའི་རྟེན་
བསླབ་ན་ཤེས་པའི་རྟེན་འབྲེལ་མཐའ་དག་སློབ་པ་ཡིན་
གསུངས་༑ བསྒོམ་ན་ཤེས་པའི་རྟེན་འབྲེལ་འདི་རྣལ་འབྱོར་པའི་ཉམས་སྣང་ལ་རྟེན་འབྲེལ་རྫུ་
འཕྲུལ་ཤར་བ་རྣམས་ཡིན་ཏེ། སྒོམ་ན་ཤེས་པའི་རྟེན་འབྲེལ་གཤའ་མ་དེ་སྒོམ་ཐབས་གཉིས་
སྐབས་སུ་སྟོན་པ་ཡིན་གསུངས། སྒོམ་ཐབས་གཉིས་ལ། ཡོན་ཏན་སྐྱེ་བའི་རྟེན་འབྲེལ་
དང་༑ རྩལ་རྫོགས་པའི་རྟེན་འབྲེལ་གཉིས་སོ། །དེ་ཡང་སེམས་ཀྱི་རྩ་བ་ཆོད་པ་དེས་ཞག་
བདུན་མཎྜལ་ཕུལ་ནས་ཟླ་བ་བདུན་བསྒོམས་ན་རྟེན་འབྲེལ་སྣ་ཁ་ཞིག་འཆར་རོ། །དེ་ལ་ཡང་
མཉམ་བཞག་ཡོན་ཏན་སྐྱེ་བའི་རྟེན་འབྲེལ་ལ་ལུས་བསམ་གཏན་གྱི་ཆོས་ལྔ་དང་ལྡན་པས།
སེམས་བསྐྱེད་རྟེན་འབྲེལ་བསྒོམ་སྙམ་དུ་བསམ།
རང་ལུས་ཡི་དམ་དུ་བསྒོམ་ལ་གསོལ་བ་
གདབ༑ ྋརྟེན་འབྲེལ་མཐའ་དག་འཆར་བར་བྱིན་གྱིས་བརླབ་ཏུ་གསོལ་ལོ། །ཞེས་དངོས་
གྲུབ་ཞུས་ལ། རང་གི་མདུན་དུ་ཟླ་བའི་དཀྱིལ་འཁོར་གསལ་ལ་དག་པ་དྲི་མ་མེད་པ་ཉ་གང་
བ་དཀར་ལ་འཚེར་བ། དྭངས་སེང་བ་གཅིག་ལ་སེམས་རྩེ་གཅི